**ΦΥΛΛΟ ΣΥΜΜΟΡΦΩΣΗΣ**

Να κατατεθεί, επί ποινή αποκλεισμού, αναλυτικό φύλλο συμμόρφωσης προς τις τεχνικές προδιαγραφές με αντίστοιχες παραπομπές στα επίσημα φυλλάδια του κατασκευαστικού οίκου (prospectus, product data, manual κλπ), έντυπα και λοιπά έγγραφα της τεχνικής προσφοράς του οικονομικού φορέα. Τα ενημερωτικά και τεχνικά φυλλάδια και άλλα έντυπα -εταιρικά ή μη με ειδικό τεχνικό περιεχόμενο μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική. Απαραίτητη προϋπόθεση για να είναι αποδεκτή μια προσφορά θα είναι να αναφέρεται στο σύνολο των απαιτήσεων των τεχνικών προδιαγραφών .

**ΕΝΤΥΠΟ ΦΥΛΛΟΥ ΣΥΜΜΟΡΦΩΣΗΣ**

|  |  |  |  |  |
| --- | --- | --- | --- | --- |
| **α/α** | **ΧΑΡΑΚΤΗΡΙΣΤΙΚΑ - ΤΕΧΝΙΚΕΣ ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| 1 | Να είναι κατάλληλο για Νοσοκομειακή χρήση και να παρέχει τη δυνατότητα συνεχούς παρακολούθησης τόσο των αιμοδυναμικών και καρδιολογικών παραμέτρων νεογνών και παιδιών. | ΝΑΙ |  |  |
| 2 | Να λειτουργεί με τάση 12-15 VDC καθώς και με 220 VAC / 50Hz. | ΝΑΙ |  |  |
| 3 | Να διαθέτει έγχρωμη LCD, TFT οθόνη, τουλάχιστον 10” και να απεικονίζει τουλάχιστον πέντε (5) κυματομορφές ταυτόχρονα. Να δύναται να αναβαθμιστεί ώστε να παρακολουθεί οκτώ (8) κυματομορφές ταυτόχρονα. | ΝΑΙ |  |  |
| 4 | Να προσφερθεί με μονάδα ή μονάδες για την παρακολούθηση ΗΚΓ, κορεσμού αιμοσφαιρίνης (SpO2), δύο θερμοκρασιών, αναίμακτης πίεσης και αιματηρών πιέσεων. | ΝΑΙ |  |  |
| 5 | Να έχει δυνατότητα λήψης μελλοντικά και άλλων φαινομένων με προσθήκη ενισχυτών όπως, καπνογραφίας (CO2). | ΝΑΙ |  |  |
| 6 | Το ΗΚΓ να λαμβάνεται με 3-πολικό καλώδιο, τα οποία και να περιλαμβάνονται στη βασική σύνθεση.  | ΝΑΙ |  |  |
| 7 | Για λόγους συμβατότητας να είναι του ίδιου κατασκευαστικού οίκου με τις θερμοκοιτίδες μεταφοράς που χρησιμοποιεί ο οργανισμός (μοντέλο TI500 Globetrotter IC) ή διαφορετικά πλήρως συμβατό με αυτές (να κατατεθούν τα πιστοποιητικά συμβατότητας). | ΝΑΙ |  |  |
| 8 | Να παρακολουθεί την αναπνοή με την μέθοδο της διαθωρακικής αντίστασης από το ίδιο καλώδιο με το ΗΚΓ. Να απεικονίζει την καμπύλη της αναπνοής και τη συχνότητα αναπνοών. Η ρύθμιση του κατωφλίου ανίχνευσης να γίνεται αυτόματα και χειροκίνητα. | ΝΑΙ |  |  |
| 9 | Να απεικονίζει την καμπύλη του περιφερικού παλμού και τον κορεσμό αιμοσφαιρίνης ψηφιακά. Να αναβαθμίζεται με βαθμίδα προκειμένου να λαμβάνει διάφορες τεχνολογίες ανάλυσης SpO2 μεταξύ αυτών τις Nellcor και Masimo. Να παραδοθεί με Masimo.  | ΝΑΙ |  |  |
| 10 | Να είναι κατάλληλο για λήψη αναίμακτης πίεσης με την ταλαντοσιμετρική μέθοδο και να απεικονίζει ψηφιακά την συστολική, διαστολική και μέση αρτηριακή πίεση. Η αναίμακτη πίεση να λαμβάνεται χειροκίνητα και αυτόματα σε προκαθορισμένα από τον χειριστή διαστήματα.  | ΝΑΙ |  |  |
| 11 | Να αναγνωρίζει αυτόματα τα συνδεδεμένα καλώδια ή ενισχυτές και να προσαρμόζει την απεικόνιση αυτών στην οθόνη δίχως την επέμβαση του χειριστή.  | ΝΑΙ |  |  |
| 12 | Να διαθέτει οπτικοακουστικούς συναγερμούς (alarms) για όλες τις παραμέτρους με ρυθμιζόμενα άνω και κάτω όρια. Τα όρια των συναγερμών να είναι προκαθορισμένα από τον κατασκευαστή, να δύνανται να ρυθμιστούν εύκολα από τον χειριστή και να απεικονίζονται συνεχώς στην οθόνη. Να ρυθμίζονται αυτόματα τα Alarm όλων των παραμέτρων ταυτόχρονα.  | ΝΑΙ |  |  |
| 13 | Να διαθέτει μνήμη trend χρονικής διάρκειας 24 ωρών, όλων των παραμέτρων σε ιστογράμματα και αριθμητικές τιμές, τα οποία να εμφανίζονται στην οθόνη ταυτόχρονα με όλες τις κυματομορφές και μετρήσεις πραγματικού χρόνου, ώστε να μην αλλοιώνεται η παρακολούθηση του ασθενούς. | ΝΑΙ |  |  |
| 14 | Να έχει την δυνατότητα αναβάθμισης για σύνδεση με αναπνευστήρες. | ΝΑΙ |  |  |
| 15 | Το κάθε μόνιτορ πρέπει να συνοδεύεται από όλα τα απαραίτητα εξαρτήματα (καλώδιο ΗΚΓ, δύο περιχειρίδες, αισθητήρα οξυμετρίας δακτύλου κ.λ.π.) για την πλήρη λειτουργία του τα οποία θα συμπεριληφθούν στις προσφερόμενες τιμές των βυσματούμενων μονάδων και θα παραδοθούν μαζί με το μόνιτορ για άμεση χρήση.  | ΝΑΙ |  |  |

Στη Στήλη «ΧΑΡΑΚΤΗΡΙΣΤΙΚΑ - ΤΕΧΝΙΚΕΣ ΠΡΟΔΙΑΓΡΑΦΕΣ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Στη στήλη «ΑΠΑΙΤΗΣΗ» συμπληρώνεται η λέξη «ΝΑΙ», θεωρούμενη ως απαράβατος όρος στην παρούσα Πρόσκληση. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης (ιδιαίτερα αν αυτή αποτελεί ελάχιστη).

Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε παράρτημα της Προσφοράς το οποίο θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Φύλλου Συμμόρφωσης.

Είναι ιδιαίτερα επιθυμητή η πληρέστερη συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λπ.). Αντίστοιχα στο τεχνικό φυλλάδιο ή στη σχετική αναφορά, μεθοδολογικό εργαλείο, τεχνική κτλ θα υπογραμμιστεί το σημείο που τεκμηριώνει τη συμφωνία ή υπερκάλυψη και θα σημειωθεί η αντίστοιχη παράγραφος του Φύλλου Συμμόρφωσης στην οποία καταγράφεται η ζητούμενη προδιαγραφή (π.χ. Προδ. 4.18).

Τονίζεται ότι είναι υποχρεωτική η απάντηση σε όλα τα σημεία του Φύλλου Συμμόρφωσης και η παροχή όλων των πληροφοριών που ζητούνται. Η αρμόδια Επιτροπή θα αξιολογήσει τα παρεχόμενα από τους υποψήφιους Αναδόχους στοιχεία κατά την αξιολόγηση των Τεχνικών Προσφορών.

Σε περίπτωση που δεν έχει συμπληρωθεί η στήλη «ΑΠΑΝΤΗΣΗ» και η στήλη «ΠΑΡΑΠΟΜΠΗ», για έστω και ένα από τους όρους στο φύλλο συμμόρφωσης, τότε θεωρείται ότι δεν υπάρχει απάντηση στο σχετικό όρο και άρα η τεχνική προσφορά θα θεωρείται ως μη αποδεκτή.